|  |  |
| --- | --- |
|  | **ApstiprinĀTS**PIKC „Rīgas Valsts tehnikums”iepirkuma komisijas2016.gada 9.marta sēdē protokols Nr.1 Iepirkumu komisijas priekšsēdētājs\_\_\_\_\_\_\_\_\_\_\_\_\_\_\_\_\_V.Leitāns |

**Turniketi ar piekļuves sistēmu un apliecību sagatavju izgatavošana, personalizācija**

**NOLIKUMS**

**(Identifikācijas Nr. RVT 2016/9)**

**(**izstrādāts saskaņā ar Publisko iepirkumu likuma 8.2 pantu**)**

Rīga, 2016

**VISPĀRĪGIE NOTEIKUMI**

# **Iepirkuma identifikācijas numurs**

 Iepirkumu identifikācija Nr. RVT 2016/9

1. **Pasūtītājs**
	1. Pasūtītājs ir Profesionālās izglītības kompetences centrs „Rīgas Valsts tehnikums” (turpmāk – Tehnikums).
	2. Pasūtītāja rekvizīti:

PIKC "Rīgas Valsts tehnikums"

Reģistrācijas Nr. 90000281996

Juridiskā adrese: Kr. Valdemāra iela 1c, Rīga, LV-1010

Tālrunis: +371 67324146

Bankas rekvizīti:

Valsts kase

Kods: TRELLV22

Konts: LV70TREL2150223009000

2.3. Pasūtītāja kontaktpersona, kura ir tiesīga iepirkuma procedūras gaitā sniegt organizatorisku informāciju par procedūru:

Artūrs Bērziņš

Tālruņa numurs: 67324146

e-pasta adrese: kanceleja@rvt.lv

**3. Iepirkuma metode**

3.1. Iepirkums tiek organizēts saskaņā ar Publisko iepirkumu likuma 8.2 pantu un šajā nolikumā noteikto kārtību.

Iepirkumam nav paredzēta atklāta piedāvājumu atvēršanas sēde.

**4. Iepirkuma priekšmets**

4.1. Iepirkums priekšmets saskaņā ar Tehnisko specifikāciju (1.pielikums).

4.2.CPV kods 51900000-1 (Vadības un kontroles sistēmu uzstādīšanas pakalpojumi) un CPV kods 35126100-3 (Magnētisko karšu sistēma).

4.3. Pakalpojuma sniegšanas termiņš – ne vēlāk kā 60 (sešdesmit) dienu laikā.

4.4. Pakalpojuma apmaksas nosacījumi - 20 (divdesmit) darba dienu laikā pēc rēķina iesniegšanas Pasūtītājam, saskaņā ar iepirkuma piedāvātām cenām.

## **5. Pretendenta iespēja iepazīties ar iepirkuma nolikumu**

5.1. Elektroniskā veidā visi iepirkuma dokumenti bez maksas pieejami pasūtītāja mājas lapā <http://www.rvt.lv/sabiedriba/informativie-pazinojumi>.

5.2. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**6. Piedāvājumu iesniegšanas vieta, datums, laiks un kārtība**

6.1. Konkursa piedāvājuma dokumentus ieinteresētā persona iesniedz slēgtā un aizzīmogotā iepakojumā Tehnikumā, Kr. Valdemāra ielā 1c, Rīgā, 2. stāvā, 221. kab. **līdz 2016. gada 22.marta plkst. 10:00**. Piedāvājumu var sūtīt pa pastu ierakstītā vēstulē, piegādāt ar kurjeru vai iesniegt personīgi. Piedāvājumi, kas saņemti pēc augstāk minētā termiņa, netiks pieņemti un neatvērtā veidā tiks nosūtīti atpakaļ Pretendentam.

6.2. Saņemot piedāvājumu, Pasūtītāja pārstāvis reģistrē tā iesniegšanas datumu, laiku.

6.2. Pēc piedāvājumu iesniegšanas termiņa beigām pretendents nevar savu piedāvājumu grozīt.

**7. Piedāvājuma noformēšana**

* 1. Piedāvājumu jāiesniedz aizlīmētā un aizzīmogotā iepakojumā, uz kura norādīts:
* Pasūtītāja nosaukums un juridiskā adrese;
* Pretendenta nosaukums, reģistrācijas Nr., juridiskā adrese, telefona, faksa nr., e-pasta adrese;
* “Iepirkumam **„Turniketi ar piekļuves sistēmu un apliecību sagatavju izgatavošana, personalizācija”,** id.Nr. RVT 2016/9. Neatvērt līdz **2016.gada 22.marta** **plkst. 10:00**”.

7.2. Piedāvājums jāiesniedz par visu iepirkumu kopā. Katrs pretendents var iesniegt tikai vienu piedāvājuma variantu.

7.3.  Piedāvājums jāsagatavo latviešu valodā, datorrakstā, skaidri salasāmu, bez labojumiem un dzēsumiem, tam jābūt ar piedāvājumā iekļauto dokumentu atbilstošu satura rādītāju, lapām jābūt cauršūtām un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, datums, vietas nosaukums, uzņēmuma zīmoga nospiedums un ko ar savu parakstu apliecina pretendenta pārstāvis, paraksta atšifrējums un amata nosaukums.

7.4. Ja pretendents iesniedz dokumentu kopijas, kopijas lapas augšējā labajā stūrī jābūt attiecīgam uzrakstam ar lielajiem burtiem „KOPIJA”. Piedāvājumā iekļauto kopiju pareizību apliecina ar apliecinājumu, kurā norādīts apliecinājums par kopiju autentiskumu oriģinālam, kopiju lapas numuri, un kuru ar zīmogu un parakstu apliecina paraksttiesīga persona. Iesniedzot piedāvājumu piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

**8. Prasības pretendentiem un iesniedzamie dokumenti**

8.1.1. Par iepirkuma Pretendentu var būt jebkura fiziskā vai juridiskā persona, vai šādu personu apvienība jebkurā to kombinācijā, kura ir iesniegusi visus dokumentus iepirkuma Nolikumā noteiktajā kārtībā.

8.1.2. Pretendentam jābūt reģistrētam atbilstoši valsts prasībām, ja attiecīgā valsts reģistrāciju paredz.

8.1.3. Pretendentam nav pasludināts tā maksātnespējas process (izņemot gadījumu, kad maksātnespējas procesā piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu) apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

8.1.4. Pretendentam Latvijā vai valstī, kurā tas reģistrēts vai atrodas tā patstāvīgā dzīvesvieta, nav nodokļu parādi, tajā skaitā valsts sociālās apdrošināšanas iemaksas parādi, kas kopsummā kādā no valstīm pārsniedz 150 euro.

8.1.5. Pretendenta likviditātes koeficents 2015. gadā ir lielāks vai vienāds ar 1.

8.1.6. Pretendentam 2015. gadā ir pozitīvs pašu kapitāls.

8.1.7. Pretendenta vidējais finanšu apgrozījums 2013., 2014. un 2015.gadā, skaitot līdz piedāvājuma iesniegšanas dienai, ir vismaz trīs reizes lielāks par attiecīgā Pretendenta iesniegtā finanšu piedāvājuma summu bez PVN.

8.1.8. Pretendents pēdējo trīs gadu laikā, skaitot līdz piedāvājuma iesniegšanas dienai, ir veicis vismaz 3 (trīs) līdzīga rakstura piegādes, par kuru var saņemt pozitīvu atsauksmi, un kuru ietvaros ir piegādātas un uzstādītas turniketu piekļuves sistēmas, izgatavotas un personalizētas (ar personas datiem un fotogrāfiju) līdzīga apjoma plastikāta kartes, nodrošinot apliecību integrēšanu ar Pasūtītāja personāla, piekļuves un tml. sistēmām.

**8.2. Pasūtītājs izslēdz pretendentu no dalības iepirkumā jebkurā no šādiem gadījumiem:**

8.2.1. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, uz pieteikuma iesniegšanas dienu ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

**9. Iesniedzamie dokumenti:**

9.1. Pieteikums saskaņā ar Nolikuma 2.pielikumā pievienoto formu.

9.2. Lai apliecinātu atbilstību Nolikuma 8.1.8.punkta prasībām, pretendentam ir jāiesniedz pēdējo 3 (trīs) gadu laikā (skaitot no piedāvājumu iesniegšanas dienas) īstenoto *preču (turniketi ar piekļuves sistēmu un apliecību sagatavju izgatavošana, personalizācija) piegādes un uzstādīšanas līgumu* sarakstu, norādot pasūtītāja kontaktpersonu un tālruņa numuru un, par katru no norādītajām piegādēm pievienot pasūtītāja atsauksmi.

9.3. Komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija (vai līdzvērtīgs dokuments), ja attiecīgās valsts normatīvie akti paredz reģistrāciju un dokumentu izsniegšanu. Informāciju par Latvijas Republikā reģistrēto pretendentu reģistrāciju, atbilstoši normatīvo aktu prasībām, Komisija pārbaudīs Uzņēmuma reģistra datubāzē. Apliecības kopija nav jāiesniedz;

9.4. Latvijas Republikas Uzņēmumu reģistrā vai līdzvērtīgas uzņēmējdarbību reģistrējošā iestādē ārvalstīs norādītā Pretendenta pārstāvja ar paraksta tiesībām izdota pilnvara citai personai parakstīt piedāvājumu vai līgumu, ja tajā ietvertais pilnvarojums atšķiras no Uzņēmumu reģistra vai līdzvērtīgas uzņēmējdarbību reģistrējošas iestādes ārvalstīs izziņā norādītā pilnvarojuma;

9.5. Peļņas vai zaudējumu aprēķina apliecināta kopija par 2013.; 2014.; 2015.gadu.

9.6. Bilances apliecināta kopija par 2013.; 2014.; 2015.gadu.

9.7. ja Pretendentam nepieciešams balstīties uz citu komersantu iespējām Tehniskās specifikācijas un iepirkuma līguma izpildē, Pretendentam jāiesniedz Pasūtītājam šo komersantu apliecinājumu vai vienošanos ar tiem par nepieciešamo resursu nodošanu Pretendenta rīcībā, ja balstās kvalifikācijas apliecināšanai, jāiesniedz nolikumā noteiktie kvalifikācijas apliecināšanai nepieciešamie dokumenti;

9.8. ja piedāvājumu iepirkumam iesniedz Pretendentu apvienība, visi apvienības dalībnieki paraksta gan pieteikumu, gan tehnisko un finanšu piedāvājumu;

9.9. ja piedāvājumu iesniedz Pretendentu apvienība, piedāvājumā norāda personu, kura pārstāv Pretendentu apvienību iepirkumā, kā arī katras personas atbildības sadalījumu. Šo informāciju paraksta visi Pretendentu apvienības dalībnieki;

9.10. Tehniskais piedāvājums:

9.10.1. Tehniskajā piedāvājumā jābūt iekļautām vismaz šādām sadaļām:

 9.10.1.1. piedāvātā turniketa apraksts ar tā specifikāciju;

 9.10.1.2. piedāvāto stikla norobežojumu apraksts ar tā specifikāciju;

 9.10.1.3.piedāvāto invalīdu automātisko vārtiņu apraksts ar tā specifikāciju;

9.10.1.4. piedāvāto karšu izgatavošanas tehnoloģijas apraksts ar tās specifikāciju;

9.10.1.5. karšu personalizācijas procesa apraksts;

9.10.1.6. integrācijas ar Pasūtītāja piekļuves sistēmu (Inner Range) apraksts.

9.10.2. Apliecinājums, ka pretendents spēs izgatavot un personalizēt 4000 apliecības atbilstoši tehniskajai specifikācijai, pievienojot šo spēju apliecinājumam pretendenta citu pasūtītāju vajadzībām izgatavotu un personalizētu (ar personas datiem un fotogrāfiju) 3 (trīs) dažādu plastikāta karšu paraugus, tajā skaitā, vismaz vienu paraugu jāizgatavo un jāiesniedz konkrēto karšu plastikāta veida ar bezkontakta čipa (EM4200, 125 kHz) kontrol-paraugu bezatlīdzības kārtībā.

**10. Piedāvājuma cena un valūta**

10.1. Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.

10.2. Piedāvājuma cena ir jānorāda ar precizitāti 2 (divas) zīmes aiz komata.

10.3. Piedāvājuma cenā jāiekļauj visas izmaksas (darba algas, administratīvās, transporta, materiālu izmaksas, nodokļi u.c.), kas nodrošinātu iepirkumā paredzēto preču piegādi un uzstādīšanu.

10.4. Finanšu piedāvājumu sagatavo atbilstoši 3.pielikumā ietvertajai formai.

10.5.Vērtējot piedāvājumu, komisija ņems vērā piedāvājuma kopējo vienību līgumcenu summu bez pievienotās vērtības nodokļa.

**11. Informācijas sniegšana**

11.1. Tiek uzskatīts, ka pretendenti, iesniedzot savus piedāvājumus, ir iepazinušies ar visiem Latvijā spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.

**12. Piedāvājumu vērtēšana un lēmuma pieņemšana**

12.1. Iepirkuma komisija pārbaudīs piedāvājumu atbilstību iepirkuma nolikuma 8. un 9.punktā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi var tikt noraidīti bez tālākas vērtēšanas.

12.2. Iepirkuma komisija pārbaudīs piedāvājuma atbilstību Tehniskās specifikācijas prasībām. Par atbilstošiem tiks uzskatīti tie piedāvājumi, kuri atbilst Tehniskās specifikācijas un nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.

12.3. Finanšu piedāvājuma vērtēšanas laikā iepirkuma komisija pārbaudīs piedāvājumu atbilstību iepirkuma nolikuma noteiktām prasībām. Neatbilstošie piedāvājumi tiks noraidīti bez tālākas vērtēšanas. Atbilstošiem piedāvājumiem pārbaudīs vai piedāvājumā nav aritmētisku kļūdu. Ja šādas kļūdas tiks konstatētas, iepirkuma komisija šīs kļūdas izlabos. Vērtējot finanšu piedāvājumu, pasūtītājs ņems vērā labojumus.

12.4. No piedāvājumiem, kas atbilst visām nolikuma prasībām, izvēlēsies piedāvājumu ar viszemāko līgumcenu (3.pielikums „Finanšu piedāvājums iepirkumam” bez pievienotās vērtības nodokļa).

12.5. Iepirkuma komisija pārbaudīs, vai pretendents, kuram būtu piešķiramas iepirkuma līguma slēgšanas tiesības, nav izslēdzams no dalības iepirkumā Publisko iepirkumu likuma (turpmāk tekstā - PIL) 8.2 panta piektās daļas 1. vai 2. punktā minēto apstākļu dēļ. Nepieciešamo informāciju komisija iegūst Ministru kabineta noteiktajā kārtībā, pamatojoties uz PIL 8.2 panta sestās un septītās daļas noteikumiem. Atkarībā no pārbaudes laikā iegūtajiem rezultātiem pasūtītājs rīkojas saskaņā ar Publisko iepirkuma likuma 8.2 panta astotās daļas noteikumiem.

12.6. Ja iepirkumu komisija nepieciešamo informāciju par pretendentu, kura ir pamats pretendenta izslēgšanai no turpmākās dalības iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai.

12.7. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu.

12.8. Pretendents, kas iesniedzis piedāvājumu iepirkumā, uz kuru attiecas 8.² panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā.

**13. Līguma slēgšana un apmaksas nosacījumi**

13.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu (4.pielikums).

13.2. Līgums ar konkursa uzvarētāju tiek slēgts nākamajā dienā, kad informācija par lēmuma pieņemšanu nosūtīta visiem pretendentiem elektroniski uz e-pastu un papildus viena darbadiena ja informācija nosūtīta pa pastu.

13.3. Ja pretendentam ir iebildumi par Nolikumam pievienotā iepirkuma līguma projekta nosacījumiem, tie jāiesniedz rakstiski, atbilstoši konkursa nolikuma 13.1.punktam. Pēc piedāvājumu atvēršanas iebildumi par līguma projektu netiks ņemti vērā.

**14. Lēmums par iepirkuma izbeigšanu bez līguma noslēgšanas**

 Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

15. Rezultātu paziņošana

15.1. Pretendenti tiek rakstveidā informēti par iepirkuma procedūras rezultātiem 3 (trīs) darba dienu laikā pēc galīgā lēmuma pieņemšanas.

15.2.Ja izraudzītais pretendents atsakās slēgt Līgumu ar pasūtītāju, pasūtītājs pieņem lēmumu slēgt Līgumu ar nākamo pretendentu, kurš piedāvājis piedāvājumu ar zemāko cenu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt Līgumu ar nākamo pretendentu, bet tas atsakās līgumu slēgt, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

15.3. Ne vēlāk kā piecas dienas pēc tam, kad noslēgts līgums, pasūtītājs publicē informatīvu paziņojumu par noslēgto līgumu Iepirkumu uzraudzības biroja un savā mājaslapā internetā.

**16. Citi noteikumi**

16.1. Visi izdevumi, kas saistīti ar iepirkuma piedāvājuma sagatavošanu un iesniegšanu, jāsedz Pretendentam.

16.2. Nolikums sastādīts un apstiprināts latviešu valodā. Nolikums sastāv no Nolikuma teksta un 4 (četriem) pielikumiem, kas ir šī Nolikuma neatņemamas sastāvdaļas:

1. pielikums – Tehniskā specifikācija;
2. pielikums – Pieteikums par piedalīšanos iepirkumā;
3. pielikums – Finanšu piedāvājums;
4. pielikums – Līgums (projekts).

**1. Pielikums**

ID Nr. RVT 2016/9

**Tehniskā specifikācija**

*„Turniketi ar piekļuves sistēmu un apliecību sagatavju izgatavošana, personalizācija”*

**Iepirkuma priekšmets** irdivu divpusējo turniketu uzstādīšana, norobežojošo stikla konstrukciju uzstādīšana, piekļuves ar bezkontakta kartēm uzstādīšana turniketiem un integrācija esošajā piekļuves kontroles sistēmā, 4000 apliecību sagatavju izgatavošana, personalizēšana.

|  |  |  |  |
| --- | --- | --- | --- |
| **Nr.p.k.** | **Nosaukums un minimālās tehniskās un funkcionālās prasības** | **Mērvienība** | **Daudzums** |
| 1 | Turniketi | gb. | 2 |
| 2 | Nometamais turniketa rokturis | gb. | 4 |
| 3 | Stikla norobežojumi abiem turniketu punktiem | gb. | 1 |
| 4 | Automātiskā stikla vērtne invalīdu piekļuvei | gb. | 1 |
| 5 | Piekļuves karšu lasītāji | gb. | 4 |
| 6 | Piekļuves karšu lasītāju stiprinājumi turniketiem ar viz.indikāciju | gb. | 4 |
| 7 | Piekļuves vadības bloks InnerRange 995012PS vai ekvivalents | gb. | 2 |
| 8 | RVT audzēkņu apliecība ar 125 kHz čipu (EM4200), ofsetā divpusēji apdrukāta, ar vienpusēju personalizāciju | gb. | 4000 |
| 9 | Uzstādīšanas un konfigurēšanas izmaksas, ietverot nepieciešamos instalācijas materiālus | kompl. | 1 |

**Piegādātājs dod pilna apjoma finansu piedāvājumu, ieskaitot uzstādīšanas darbus un instalācijas materiālus, kas nav uzrādīti, bet ir nepieciešami turniketu ar barjerām uzstādīšanai un piekļuves sistēmas uzstādīšanai/konfigurēšanai.**

1. **Turniketa specifikācija**

Divpusējā monobloka trīs rokturu turnikete ar motorizētu rokturu darbību.

Pazūdot barošanas spriegumam turnikets atbloķējas brīvā rotācijā.

Turniketam automātiski nolaižami rokturi abos kustību virzienos aktivizējot ugunsgrēka signalizācijas sistēmu.

Turniketa konstrukcijā integrēti bezkontakta karšu lasītāji, kas nolasa piedāvājumā iekļautās 125 kHz EM4200 tipa kartes.

Turniketam vizuālā indikācija par atļautu vai aizliegtu piekļuvi.

1. **Stikla norobežojumu specifikācija**

Stikla norobežojumu paneļi no rūdītā stikla ar starpsavienojošiem metāla stabiņiem.

Stikla paneļi ar biezumu no 10mm.

1. **Invalīdu automātisko vārtiņu specifikācija**

Motorizētas vadības vārtiņi ar rūdītā stikla vērtni.

Vērtnes augšējā mala sakrītoša ar stikla norobežojumu augstumu.

Stikla vērtnes minimālais platums 920mm.

1. **Apliecību sagatavju izgatavošanas darba uzdevums un tehniskā specifikācija**

**4.1. Apliecības vispārējā struktūra**

Apliecībai tiek izmantota polivinilhlorīda (PVC) daudzslāņu laminēta karte ar iebūvētu bezkontaktu čipu EM4200. Ofseta tehnoloģijā divpusēji apdrukātas apliecību sagataves .

Apliecības formāts atbilst ID-1 formātam.

Garums 85.47-85.72 mm

Platums 53.92-54.03 mm

Biezums 0.76±0.08 mm

Stūra noapaļojuma rādiuss 3.18±0.30mm

* 1. **Apliecību personalizācija**

Apliecību sagatavju izgatavošanai izmanto ofseta tehnoloģiju, apliecības sagatavi apdrukā divpusēji. Apliecības aversā drukājot personalizēto informāciju, bet apliecības reversā nemainīgo informāciju. Apliecību personalizēšana ietver pilnkrāsas fotogrāfijas un melna teksta druku ar augstas izšķirstspējas apdrukas iekārtu apliecības aversā un melna teksta druku apliecības reversā.

Apliecību sagatavēm jāatbilst visām prasībām, lai tās varētu tikt izmantotas plastikāta karšu apdrukas printeros.

* 1. **Apliecību integrēšana ar Pasūtītāja piekļuves sistēmu Inner Range**

Izpildītājam jānodrošina bezkontaktu karšu UID pievienošanu personalizēšanas failam.

* 1. **Apliecību kontrolparaugs ar personalizāciju atbilstoši tehniskajai specifikācijai un apstiprinātajam dizainam**

**Apliecības averss**

**Apliecības reverss**

**2. Pielikums**

ID Nr. RVT 2016/9

**Pieteikums par piedalīšanos iepirkumā**

*„Turniketi ar piekļuves sistēmu un apliecību sagatavju izgatavošana, personalizācija”*

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģ.Nr.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

sabiedrības nosaukums reģistrācijas numurs

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā,

Vadītāja vai pilnvarotās personas vārds un uzvārds, amats

ar šī pieteikuma iesniegšanu:

* piesakās piedalīties iepirkumā *„Turniketi ar piekļuves sistēmu un apliecību sagatavju izgatavošana, personalizācija”*;
* apņemas ievērot konkursa nolikuma prasības;
* atzīst sava pieteikuma un piedāvājuma spēkā esamību 60 (sešdesmit) kalendāra dienas no piedāvājuma atvēršanas brīža, bet gadījumā, ja tiek atzīts par uzvarētāju – līdz attiecīgā līguma noslēgšanai;
* apliecina, ka visas par viņu un Piedāvājumu sniegtās ziņas ir patiesas;
* apliecina, ka pretendents vai personas, kurām ir pārstāvības tiesības, un personas, kurām ir lēmumu pieņemšanas un uzraudzības tiesības attiecībā uz pretendentu ar tiesas spriedumu nav atzītas par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā;
* apliecina, ka ar spēkā stājušos tiesas spriedumu vai citas kompetentas institūcijas spēkā stājušos lēmumu nav atzīts par vainīgu normatīvo aktu būtiskā pārkāpumā, tajā skaitā vides aizsardzības, konkurences un darba tiesību būtiskā pārkāpumā, kas saistīts ar personu nodarbināšanu bez rakstveida darba līguma noslēgšanas;
* apliecina, ka tas netiek likvidēts, pasludināts par maksātnespējīgu, tā saimnieciskā darbība nav apturēta vai pārtraukta, un uzsākta tiesvedība par tā bankrotu;
* apliecina, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, Latvijā vai valstī, kurā tas reģistrēts;
* apņemas slēgt Līgumu un izpildīt visus Līguma nosacījumus, ja Pasūtītājs izvēlēsies šo piedāvājumu.

|  |  |
| --- | --- |
| **Pretendents:** |  |
| **Korespondences adrese:** |  |
| **Tālruņa, faksa numuri:** |  |
| **E-pasta adrese:** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas amats, vārds un uzvārds Paraksts

z.v.

*\*Pieteikums jāparaksta uzņēmuma vadītājam vai viņa pilnvarotai personai*

**3. Pielikums**

ID Nr. RVT 2016/9

# Finanšu piedāvājums

*„Turniketi ar piekļuves sistēmu un apliecību sagatavju izgatavošana, personalizācija”*

|  |  |
| --- | --- |
| \_\_\_\_\_\_\_\_\_\_\_\_\_\_\_\_piedāvājuma sastādīšanas vieta | 2016.gada\_\_\_\_.\_\_\_\_\_\_\_\_\_\_ |

**Pretendenta nosaukums** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Reģ.Nr: \_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.** Ar šī piedāvājuma iesniegšanu apliecinām, ka nodrošināsim Preču piegādi atbilstoši iepirkuma „*Turniketi ar piekļuves sistēmu un apliecību sagatavju izgatavošana, personalizācija*”, id.Nr. RVT2016/\_nolikumā izvirzītajām prasībām, tai skaitā, tehniskajās specifikācijās izvirzītajām prasībām:

|  |  |  |  |  |  |
| --- | --- | --- | --- | --- | --- |
| **Nr.** | **Preces nosaukums** | **Daudzums** | **Detalizēts preces tehniskais un funkcionālais apraksts** | **Cena****EUR bez PVN 21%****(vienai vienībai)** | **Kopējā cena EUR bez PVN 21%** |
| 1 |  |  |  |  |  |
| 2 |  |  |  |  |  |
| ... |  |  |  |  |  |
| **Kopējā līgumcena bez PVN** |  |
| **PVN 21%** |  |
| **Kopējā līgumcena ar PVN** |  |

Piedāvājuma kopēja līgumcena vārdos bez PVN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārdos PVN 21% apmērā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kopā summa vārdos ar PVN 21% apmērā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecinām, ka piedāvātajā līgumcenā ir iekļautas visas ar Preču piegādi saistītās izmaksas (tai skaitā, iespējamie sadārdzinājumi līguma darbības laikā), lai nodrošinātu kvalitatīvu līguma izpildi pilnā apmērā saskaņā ar Pasūtītāja izvirzītajām prasībām.

Paraksttiesīgās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Z.V.

**4. Pielikums**

 ID Nr. RVT 2016/9

## LĪGUMS Nr.\_\_\_\_\_ (PROJEKTS)

|  |  |
| --- | --- |
|  |  |

|  |  |
| --- | --- |
| Rīga  | 2016.gada \_\_\_\_\_\_\_\_\_\_\_\_ |

Profesionālās izglītības kompetences centrs "**Rīgas Valsts tehnikums"**,Reģ. Nr. 90000281996, turpmāk tekstā – “Pasūtītājs”, tā direktores Dagnijas Vanagas personā, kura darbojas uz nolikuma pamata, no vienas puses, un

\_\_\_\_\_\_\_\_\_\_\_\_\_\_\_\_ , reģ. Nr. \_\_\_\_\_\_\_\_\_\_\_\_\_\_\_, turpmāk – "Izpildītājs", kuru saskaņā ar \_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_, no otras puses, (Pasūtītājs un Izpildītājs kopā turpmāk – Puses), pamatojoties uz iepirkuma „*Turniketi ar piekļuves sistēmu un apliecību sagatavju izgatavošana, personalizācija*” ar identifikācijas Nr.RVT 2016/9 rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Pasūtītājs uzdod un Izpildītājs apņemas veikt turniketu ar piekļuves sistēmu piegādi un uzstādīšanu un apliecību sagatavju izgatavošanu un personalizāciju saskaņā ar Tehnisko specifikāciju (Līguma 1.pielikums), Līguma un normatīvo aktu noteikumiem, turpmāk – Pakalpojumi.
	2. Piegādes Izpildītājs sniedz atbilstoši atrunātajām piegādes apjomam no līguma noslēgšanas dienas.

**2. LĪGUMA SUMMA**

2.1. Kopējā samaksa par piegādātajām un uzstādītajām Precēm tiek noteikta EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_ eiro un \_\_\_\_ centi) (turpmāk – „Līguma summa”), t.sk. līgumcena EUR\_\_\_\_\_\_\_\_ (\_\_\_\_\_\_\_\_\_\_ eiro un \_\_\_\_\_ centi) un PVN 21% EUR \_\_\_\_\_ (\_\_\_\_\_\_\_\_\_\_\_\_\_\_eiro un \_\_\_\_\_ centi).

2.2. Līguma summa noteikta, ievērojot PIELIKUMĀ Nr. 1 noteiktās cenas. Līguma summa ietver Preču piegādes izdevumus līdz Līgumā norādītajai piegādes vietai (t.sk. transporta), Preču uzstādīšanas izdevumus, iepakojuma izmaksas visus nodokļus un nodevas, kā arī citas

izmaksas, kas attiecas uz Precēm un to piegādi un uzstādīšanu.

**3. MAKSĀJUMI**

* 1. Samaksu par veiktajām Piegādēm PASŪTĪTĀJS veic 20 (divdesmit) darba dienu laikā pēc Preces Piegādes Pavadzīmes, Akta abpusējas parakstīšanas un PIEGĀDĀTĀJA rēķina saņemšanas, pārskaitot naudu PIEGĀDĀTĀJA norādītājā bankas kontā.
	2. Maksājums skaitās izdarīts brīdī, kad PASŪTĪTĀJS veicis maksājumu no sava norēķinu konta.
	3. Līguma darbības laikā Preču cenas paliek nemainīgas.

**4. PREČU NODOŠANAS – PIEŅEMŠANAS KĀRTĪBA**

4.1. PIEGĀDĀTĀJS piegādā un uzstāda Preces 60 (sešdesmit) dienu laikā no Līguma noslēgšanas dienas un rakstiska PASŪTĪTĀJA pieprasījuma saņemšanas, Preču piegādi saskaņojot ar PASŪTĪTĀJU.

4.2. Preces tiek piegādātas uz Dārzciema ielu 64, Rīgā.

4.3. PIEGĀDĀTĀJS ne vēlāk kā 2 (divas) dienas iepriekš paziņo PASŪTĪTĀJAM rakstiski uz šajā Līgumā norādīto e-pastu (kanceleja@rvt.lv) par to, ka Preces tiks piegādātas un uzstādītas Līgumā norādītajā vietā un PASŪTĪTĀJS tās var saņemt.

PASŪTĪTĀJS nodrošina Preču saņemšanu, ja PIEGĀDĀTĀJS šajā punktā noteiktajā kārtībā paziņojis PASŪTĪTĀJAM par Preču piegādi.

4.4. PASŪTĪTĀJS, pieņemot Preces, izlases veidā ir tiesīgs pārbaudīt Preču atbilstību un kvalitāti. Ja kāda no Precēm neatbilst šī Līguma noteikumiem, vai konstatēts iztrūkums, PASŪTĪTĀJA pilnvarots pārstāvis sastāda aktu par konstatētajiem trūkumiem. Turklāt šajā gadījumā PASŪTĪTĀJS ir tiesīgs nepieņemt un neapmaksāt Preces. PIEGĀDĀTĀJS ne vēlāk kā 5 (piecu) darba dienu laikā no akta sastādīšanas brīža novērš aktā konstatētos trūkumus par saviem līdzekļiem un maksā PASŪTĪTĀJAM līgumsodu par Preču piegādes nokavējumu.

4.5. PIEGĀDĀTĀJS nodod Preces kopā ar preču pavadzīmi, pieņemšanas – nodošanas aktu, Preču izcelsmes un garantijas sertifikātiem.

4.6. Preces uzskatāmas par piegādātām un nodotām PASŪTĪTĀJAM brīdī, kad Līdzēji (to pilnvaroti pārstāvji) parakstījuši preču pavadzīmi un pieņemšanas – nodošanas aktu, kā arī PIEGĀDĀTĀJS nodevis PASŪTĪTĀJAM šī Līguma 4.punktā minētos dokumentus, tomēr PASŪTĪTĀJAM ir tiesības 14 (četrpadsmit) dienu laikā celt pretenzijas par Preču pieņemšanas laikā nekonstatētu Preču neatbilstību Līguma noteikumiem, kvalitātes prasībām vai iztrūkumu. Ja PASŪTĪTĀJS ir cēlis pretenzijas šajā punktā noteiktajā termiņā, PIEGĀDĀTĀJAM ir pienākums 5 (piecu) darba dienu laikā par saviem līdzekļiem aizvietot bojātās Preces. Ja PIEGĀDĀTĀJS nevar nodrošināt aizvietošanu minētajā termiņā, tad tas maksā PASŪTĪTĀJAM līgumsodu par Preču piegādes nokavējumu.

4.7. PIEGĀDĀTĀJS nodrošina, ka PASŪTĪTĀJAM tiek iesniegta atbilstoši normatīvajiem aktiem noformēta preču pavadzīme. Preču pavadzīmē tiek uzrādītas piegādāto Preču cenas eiro, PVN likme, kopējā cena ar PVN.

4.8. Uz Preču pieņemšanas – nodošanas akta un rēķina jānorāda PASŪTĪTĀJA Līguma datums un numurs.

4.9. Dokumenti, kas noformēti, neatbilstoši šī Līguma nosacījumiem, apmaksai netiek pieņemti.

**5. GARANTIJA**

5.1. PIEGĀDĀTĀJS garantē un nodrošina:

5.1.1. Ka piegādātās Preces ir jaunas un nelietotas;

5.1.2. Preču atbilstību (kvalitātes un citu rādītāju) tās izgatavotāja tehniskajai dokumentācijai, Latvijas Republikā noteiktajiem standartiem, šī Līguma noteikumiem, kvalitātes sertifikātam un/vai atbilstības sertifikātam un Latvijas Republikas tiesību normatīvajiem aktiem;

5.2. Garantijas termiņš no attiecīgo Preču nodošanas – pieņemšanas dienas (datuma) tiek noteikts, ne mazāks kā 24 (divdesmit četri) mēneši.

5.3. PIEGĀDĀTĀJA garantija neaptver pierādāmus trūkumus, bojājumus vai atteices, kas rodas sakarā ar:

5.3.1. Preču ekspluatāciju neatbilstoši to ekspluatācijas norādījumiem (ražotāja instrukcijām);

5.3.2. Pierādāmu lietotāju nolaidību, nepareizu Preču lietojumu vai apzinātu bojāšanu;

5.3.3. Nepārvaramas varas apstākļiem.

5.4. PASŪTĪTĀJS nekavējoties rakstiski paziņo PIEGĀDĀTĀJAM par jebkuru Preces bojājumu, kas jānovērš garantijas ietvaros. PIEGĀDĀTĀJAM ne vēlāk kā 24 (divdesmit četru) stundu laikā no paziņošanas brīža jāierodas sastādīt aktu par konstatētajiem trūkumiem. Ja PIEGĀDĀTĀJS šajā termiņā neierodas, PASŪTĪTĀJS vienpusēji sastāda aktu un tas ir saistošs PIEGĀDĀTĀJAM.

5.5. Pamatojoties uz aktu par konstatētajiem trūkumiem, PIEGĀDĀTĀJAM Preču garantijas laikā ne vēlāk kā 5 (piecu) dienu laikā no akta parakstīšanas brīža jānomaina Prece vai tās daļas, kurām ir defekts, bez papildus samaksas.

5.6. PIEGĀDĀTĀJS sedz visus izdevumus, kas saistīti ar bojāto Preču transportēšanu pie PIEGĀDĀTĀJA, un no tā atpakaļ PASŪTĪTĀJAM.

**6. ĪPAŠUMTIESĪBAS**

6.1. Visas īpašuma tiesības attiecībā uz Precēm, pēc to piegādes pilnā apmērā, pieder PASŪTĪTĀJAM.

**7. LĪDZĒJU ATBILDĪBA**

7.1. Par Līgumā minēto Preču piegādes termiņu neievērošanu, PASŪTĪTĀJS ir tiesīgs pieprasīt PIEGĀDĀTĀJAM maksāt līgumsodu par nokavējumu 0,2 % (nulle komats divi procenti) apmērā no nepiegādāto Preču vērtības (t.sk. PVN) par katru nokavējuma dienu, taču nepārsniedzot 10% (desmit procentus) no termiņā nepiegādāto Preču summas.

7.2. Par šajā Līgumā noteikto maksājuma termiņu nokavējumu, PIEGĀDĀTĀJS ir tiesīgs pieprasīt PASŪTĪTĀJAM maksāt līgumsodu par nokavējumu 0,2 % (nulle komats divi procenti) apmērā no termiņā nesamaksātās naudas summas par katru nokavējuma dienu, taču nepārsniedzot 10% (desmit procentus) no termiņā nesamaksātās naudas summas.

7.3. Ja Līgumā noteiktajā termiņā saskaņā ar Līguma 5.5. punkta noteikumiem PIEGĀDĀTĀJS neapmaina nekvalitatīvo Preci, tad PASŪTĪTĀJS ir tiesīgs pieprasīt PIEGĀDĀTĀJAM 10 (desmit) dienu laikā atmaksāt PASŪTĪTĀJAM nekvalitatīvās Preces cenu un līgumsodu 10% (desmit procentu) apmērā no nekvalitatīvās Preces cenas. Šajā gadījumā PASŪTĪTĀJS atgriež bojāto preci PIEGĀDĀTĀJAM.

7.4. Līgumsoda samaksa neatbrīvo Līdzējus no Līguma izpildes un otrs Līdzējs var prasīt kā līgumsoda, tā arī Līguma noteikumu izpildīšanu.

7.5. Līdz brīdim, kad PIEGĀDĀTĀJS nodos Preces PASŪTĪTĀJAM, visu risku par to, ja Preces iet bojā vai bojājas, nes PIEGĀDĀTĀJS.

7.6. Līdzēji ir atbildīgi par to darbības/bezdarbības rezultātā otram Līdzējam nodarītajiem zaudējumiem.

**8. NEPĀRVARAMAS VARAS APSTĀKĻI**

8.1. Līdzēji tiek atbrīvoti no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Līdzēji nevarēja iepriekš paredzēt un novērst.

8.2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Līdzēju iespējamās kontroles un ietekmes robežās.

8.3. Par nepārvaramas varas apstākli un saistību neizpildes vai neatbilstošu izpildes attaisnojumu nevar tikt atzīts PIEGĀDĀTĀJA un citu iesaistīto personu saistību neizpilde vai nesavlaicīga izpilde.

8.4. Tam Līdzējam, kas atsaucas uz nepārvaramu, ārkārtēja rakstura apstākļu darbību, 3 (trīs) dienu laikā par tiem jāpaziņo otram Līdzējam, norādot iespējamo saistību izpildes termiņu.

8.5. Ja nepārvaramu ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katram no Līdzējiem ir tiesības vienpusēji lauzt Līgumu. Ja Līgums šādā kārtā tiek izbeigts, nevienam no Līdzējiem nav tiesību pieprasīt no otra Līdzēja zaudējumu atlīdzību.

**9. LĪGUMA TERMIŅŠ UN PIRMSTERMIŅA IZBEIGŠANA**

9.1. Līgums stājas spēkā dienā, kad tas ir parakstīts gan no PASŪTĪTĀJA, gan no PIEGĀDĀTĀJA puses un ir spēkā līdz Līdzēju saistību pilnīgai abpusējai izpildei.

9.2. PASŪTĪTĀJS nosūtot PIEGĀDĀTĀJAM rakstisku paziņojumu, ir tiesīgs vienpusēji izbeigt Līgumu, ja iestājies vismaz viens no šādiem gadījumiem:

9.2.1. PIEGĀDĀTĀJS 30 (trīsdesmit) dienu laikā pēc Līgumā noteiktā piegādes termiņa izbeigšanās nav piegādājis PASŪTĪTĀJAM Preces (vai daļu no tām);

9.2.2. PIEGĀDĀTĀJS ir pieļāvis citu Līguma saistību izpildes nokavējumu vismaz 2 (divas) reizes.

9.3. PIEGĀDĀTĀJS Līguma 10.2. punktā minētajos gadījumos maksā līgumsodu par līgumsaistību neizpildi (papildus Līguma 7.1.punktā minētajam līgumsodam) 10% (desmit procentu) apmērā no Līguma summas.

**10. CITI NOTEIKUMI**

10.1. Līdzēji garantē, ka tiem ir attiecīgās pilnvaras, lai slēgtu šo Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.

10.2. Līdzēji vienojas, ka šis Līgums kopā ar tā PIELIKUMU, kā arī Līguma izpildes laikā iegūtā informācija ir konfidenciāla, izņemot šī Līguma priekšmetu, termiņu, Līguma summu un Līdzējus, un šī informācija nedrīkst tikt izpausta trešajām personām. Šajā punktā noteiktie ierobežojumi neattiecas uz gadījumiem, kad kādam no Līdzējiem informācija ir jāpublisko saskaņā ar Latvijas Republikā spēkā esošiem normatīvajiem aktiem.

10.3. Jebkuras izmaiņas vai papildinājumi Līgumā jānoformē rakstiski un jāparaksta abiem Līdzējiem. Šādas izmaiņas un papildinājumi ar to parakstīšanas brīdi kļūst par šī Līguma neatņemamu sastāvdaļu.

10.4. Jautājumi, kas nav noteikti šajā Līgumā, tiek risināti saskaņā ar spēkā esošajiem normatīvajiem aktiem.

10.5. Līguma izpildes laikā radušos strīdus Līdzēji risina vienojoties vai, ja vienošanās nav iespējama, strīdu izskata tiesā normatīvajos aktos noteiktajā kārtībā.

10.6. Visas Līdzēju sarunas, vienošanās, sarakste un citas darbības attiecībā uz šī Līguma noslēgšanu un šī Līguma priekšmetu, kas veiktas pirms šī Līguma noslēgšanas, zaudē juridisko spēku pēc šī Līguma parakstīšanas. Šis nosacījums neattiecas uz iepirkuma procedūras Latvijas Republikas Satversmes tiesa ID Nr. LRST-2012/3 dokumentāciju un PIEGĀDĀTĀJA (Pretendenta) iesniegto piedāvājumu.

10.7. Kādam no šī Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Līdzējiem ir pienākums piemērot Līgumu spēkā esošo normatīvo aktu prasībām.

10.8. PIEGĀDĀTĀJS nedrīkst nodot Līguma saistību izpildi trešajai personai bez PASŪTĪTĀJA iepriekšējas rakstiskas piekrišanas.

10.9. Ja kādam no Līdzējiem tiek mainīts juridiskais statuss, atrašanās vieta vai citi rekvizīti, tad tas nekavējoties paziņo par to otram Līdzējam.

10.10.Līgums sastādīts un parakstīts divos eksemplāros, katrs uz \_\_\_\_ lapām (ieskaitot pielikumu), pa vienam eksemplāram katram Līdzējam. Abiem Līguma eksemplāriem ir vienāds juridiskais spēks. Līgumam ir divi pielikumi: „Tehniskā specifikācija” un „Finanšu piedāvājuma kopija”.

**11. KONTAKTPERSONAS**

11.1. Kontaktpersona no PASŪTĪTĀJA puses: Artūrs Bērziņš, tālrunis 29149496, e-pasts: kanceleja@rvt.lv

11.2. Kontaktpersonas no PIEGĀDĀTĀJA puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; tālrunis \_\_\_\_\_\_\_\_\_\_\_\_\_\_\_\_\_\_\_\_, e-pasts:

|  |  |
| --- | --- |
| **PASŪTĪTĀJS** | **IZPILDĪTĀJS** |
|  |  |
| PIKC "Rīgas Valsts tehnikums" |  |
| Reģ. Nr. 90000281996 |  |
| Kr. Valdemāra ielā 1c, Rīga, LV-1010 |  |
| Banka: Valsts kase |  |
| Kods: TRELLV22 |  |
| Konta Nr. LV70TREL21500223009000 |  |
| \_\_\_\_\_\_\_\_\_\_\_\_\_\_\_\_\_\_(D. Vanaga) | \_\_\_\_\_\_\_\_\_\_\_\_\_\_\_\_\_\_\_\_\_\_\_ |